“છાતી ઠોકીને વર્ણન કરાયેલું, ખુલ્લું, નગ્ન અને વિચલિત કરી મૂકે તેવું, કશું જ છુપાવ્યા વગરનું યુદ્ધ. ”. ‘કારગીલ યુદ્ધ – ગુજરાતના શહીદો’ આ પુસ્તક મારફત નેવી ઓફિસર મનન ભટ્ટ આપની સમક્ષ લઇ આવ્યા છે, વિશ્વના સૌથી ઊંચા યુદ્ધ ક્ષેત્ર એવા, કારગીલના વિશ્વાસઘાતી પર્વતો પર, ૧૮,૦૦૦ ફૂટની અધધ ઉંચાઈએ જ્યાં અત્યંત પાતળી હવામાં શ્વાસ લેવો પણ મુશ્કેલ છે, હાડ ગાળી નાખે તેવી કાતિલ ઠંડી, અને જીવલેણ બર્ફીલા તોફાનો વચ્ચે ગદ્દાર દુશ્મનો વિરુદ્ધની લડાઈમાં આપણા જવાનોએ દાખવેલા શૌર્ય અને બલિદાનોની અમર સત્ય કથાઓ.